b'\n_START_ARTICLE_\nBalagtas, Bulacan\n_START_SECTION_\nHeograpiya\n_START_PARAGRAPH_\nAng Balagtas ay may lawak na 3,205 ektarya o 32.08 kilometro kwadrado. Ito ay matatagpuan 30 kilometro sa hilaga ng Maynila.\n_START_SECTION_\nLokasyon\n_START_PARAGRAPH_\nAng hangganan ng Balagtas sa hilaga ay ang bayan ng Plaridel, sa hilagang-silangan ang bayan ng Pandi,sa silangan ay ang parte ng Sta. Maria, sa kanluran ang bayan ng Guiguinto,sa timog-kanluran ang bayan ng Bulacan at sa timog ang bayan ng Bocaue.\n_START_SECTION_\nDemograpiya\n_START_PARAGRAPH_\nAyon sa senso noong 2000, ang Balagtas ay may populasyon na 56,945 sa 11,834 kabahayan.\n_START_SECTION_\nKabuhayan\n_START_PARAGRAPH_\nNangingibabaw sa bayan ng Balagtas ang sekor agrikultura, tulad ng pagtatanim ng palay at mga gulay at pag-aalaga ng baboy at mga manok. Bukod sa agrikultura, malaki ring pinagkukunan ng kabuhayan ang malakas na cottage industry nito tulad ng paghahabi, paggawa ng mga damit,gamit pandekorasyon at panregalo, laruan, at  muwebles.'